Diari Oficial de la Generalitat Valenciana


Sumari del DOGV 8085, del 17-07-2017 (2017/5705)

RESOLUCIÓ de 19 de juny de 2017, de la Conselleria d'Hisenda i Model Econòmic, per la qual s'autoritza generar crèdit en el capítol 2 del programa 323.10, Igualtat de gènere, de la Vicepresidència i Conselleria de Conselleria d'Igualtat i Polítiques Inclusives, per ingressos finalistes no previstos per import de 423.731,58 euros. Expedient número 16.005/17-044.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8085

Data del DOGV
:   17-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5705


Data del document
:   19-06-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de juny de 2017, de la Conselleria d'Hisenda i Model Econòmic, per la qual s'autoritza generar crèdit en el capítol 2 del programa 323.10, Igualtat de gènere, de la Vicepresidència i Conselleria de Conselleria d'Igualtat i Polítiques Inclusives, per ingressos finalistes no previstos per import de 423.731,58 euros. Expedient número 16.005/17-044. [2017/5705]  
La Llei orgànica 1/2004, de 28 de desembre, de mesures de protecció integral contra la violència de gènere, estableix en l'article 19 el dret tant de les dones víctimes de violència de gènere, com dels menors que estiguen davall la pàtria potestat o guàrdia i custòdia de la persona agredida, a una assistència social integral que serà prestada per les comunitats autònomes i corporacions locals, sense perjuí de les aportacions que per a aquesta finalitat realitze l'Administració General de l'Estat.  
  
Per Acord del Consell de Ministres de 17 de juny de 2016 es van formalitzar els criteris de distribució així com la distribució resultant entre les comunitats autònomes i les ciutats amb estatut d'autonomia, del crèdit de 5.000.000 euros per al desenvolupament de programes i la prestació de serveis que garantisquen el dret a la dita assistència social integral i d'un altre d'1.000.000 d'euros per a programes de millora de la coordinació i posada en marxa de plans personalitzats, dels quals es van assignar a la Comunitat Valenciana 454.236 i 61.720 euros respectivament, per a realitzar els següents projectes específics:  
- 254.438,00 Atenció ambulatòria integral a dones víctimes d'aquesta violència.  
- 199.798,00 Atenció especialitzada a menors exposats a violència de gènere.  
- 12.644,50 Espais sense violència.  
- 30.504,42 Proposta de millora en la coordinació.  
- 18.571,08 Pla personalitzat d'atenció integral a dones víctimes de violència de gènere i als seus fills i filles.  
Durant 2016, la Direcció General de l'Institut Valencià de les Dones i la Igualtat de Gènere, si bé va dur a terme, a càrrec de fons propis, actuacions que encaixaven en els projectes a finançar pels esmentats fons finalistes, va considerar més convenient, ateses les dates de la recepció dels fons, ajornar la seua generació a aquest exercici, generació que ara es proposa per import de 423.731,58 euros una vegada descomptats de les assignacions 2016, els imports no justificats de l'assignació 2015, que ascendeix a 61.720 euros i de l'assignació 2016 per import de 30.504,42 euros, i que es destina a incrementar el capítol 2 del programa 323.10, Igualtat de gènere.  
A aquest efecte i en virtut del que disposa l'article 50.b de la Llei 1/2015, d'hisenda pública, del sector públic instrumental i de subvencions i dels articles 21 i 24 de la Llei 14/2016, de pressupostos de la Generalitat per a l'exercici 2017, la Conselleria d'Hisenda i Model Econòmic adopta la següent resolució:  
  
Primer  
S'autoritza l'augment del pressupost d'ingressos en l'aplicació 401.08, «Transferències corrents finalistes de l'Administració de l'Estat. Àrea de Treball i Serveis Socials», per import de 423.731,58 euros.  
  
  
Segon  
S'autoritza l'augment de crèdit en el pressupost de despeses, en l'aplicació 02.40.91.522.42.7 per import de 423.731,58 euros.  
  
Tercer  
Com a conseqüència de l'import generat es modifiquen en la FP3 del programa 323.10 les dades relatives a l'aplicació d'ingrés 401.08, que queden establides en els termes següents:  
  
  
  
  
Codi Ing Origen /Destinació finançament Capítol Línia/ Proj. Import  
401.08 Programa lluita contra la violència de gènere 949.741,00  
 Programa lluita contra la violència de gènere 4 S6383 600.000,00  
 Programa assistència social integral a víctimes de violència de gènere 2 NA 423.731,58  
  
  
  
València, 19 de juny de 2017.- El conseller d'Hisenda i Model Econòmic: Vicent Soler i Marco.